A kurzus kódjai: BBN-FIL-401.36 TANM-FIL-401.36 BMA-FILD-401.36	
A kurzus megnevezése: Az analitikus filozófia története Fregetől Quine-ig. Előadás	
A kurzus előadója: Faragó-Szabó István  farago-szabo@freemail.hu	
A kurzus helye és ideje: Kedd 12.00 – 13.30; i/221.	

A kurzus előfeltétele(i): 	
A jegyszerzés módja(i): Kollokvium	
Követelmények: -	

A kurzus leírása, tematikája:
A bevezetésben a 20. századi analitikus filozófia kialakulásának körülményeiről és alapvető jellegzetességeiről esik szó. Frege és Russell filozófiája egy sajátos narratívából, mint a Wittgenstein Tractatusát filozófiai szempontból előkészítő gondolati rendszerek kerülnek terítékre. Wittgenstein két főműve perdöntő módon befolyásolta az analitikus filozófia 20. századi történetét. Az első a legnagyobb hatást a Bécsi Körre gyakorolta, ezért a Tractatus elemzését követően e nagy hatású iskola néhány doktrínáját vesszük szemügyre. Második alkotói korszakának főműve, a Filozófiai vizsgálódások - talán még nagyobb körben hatott. Ennek az írásnak valamint Ryle egyes téziseinek elemzéseivel záródik a félév. 
A kurzus során tárgyalandó témák egy része más stúdiumok kapcsán is felmerült. A kurzus elsődleges célja ezért a nyelvfilozófia, ismeretelmélet, vagy logika kurzuson tanultak filozófiatörténeti rekapitulációja, árnyalása és kibővítése, ezzel elősegítve a 6 sz. filozófiatörténeti kollokviumra történő felkészülést	

A kurzus előadásaihoz javasolt néhány mű párhuzamos olvasása: 
1.Gottlob Frege, 2000: “Logikai vizsgálódások, I. A gondolat”, az azonos című kötetben (Osiris), 191-218
Uő.: “Jelentés és jelölet” Uo. 118 -148
Bertrand Russell, 1976, “Az érzéki adatok viszonya a fizikához”, a Miszticizmus és logika című kötetben, Magyar Helikon, 235-291 (Az újabb kiadásokban az oldalszám más)
Uő., 1985: “A denotálásról”, Kortárs tanulmányok a logikaelmélet kérdéseiről, Copi-Gould (szerk.), Gondolat, 
Uő.,1996, A filozófia alapproblémái, Kossuth, 15 –81
Ludwig Wittgenstein, 2004, Logikai-filozófiai értekezés, Atlantisz
Moritz Schlick,1972: “Pozitivizmus és realizmus”, A Bécsi Kör filozófiája című kötetben, 93 – 134, Gondolat
Uő.: “Az ismeret fundamentumáról”, uo., 260-291
Ludwig Wittgenstein, 1998, Filozófiai vizsgálódások, Atlantisz, 1 – 130 § és 244 - 300 §
Ryle,1981, A szellem fogalma, Gondolat, I, II, V fejezetek (több kalózkiadás is létezik)
Bertrand Russell, 1968, Filozófiai fejlődésem, Gondolat, IV – VII
Nyíri Kristóf,1983, Ludwig Wittgenstein, Kossuth
A magyar Filozófiai Szemle tematikus Wittgenstein-száma, 2001/3